open-index/open-wikipedia-markdown huggingface dataset:
ওপেক

**ওপেক ([[ইংরেজি ভাষা|ইংরেজি]]: Organization of the Petroleum Exporting Countries, OPEC)** হচ্ছে পেট্রোলিয়াম রপ্তানিকারক দেশগুলির একটি আন্তঃসরকারি সংস্থা। এর সদস্য মোট ১২ টি দেশ। ১৪ সেপ্টেম্বর ১৯৬০ সালে বাগদাদে প্রথম পাঁচ সদস্য (ইরান, ইরাক, কুয়েত, সৌদি আরব এবং ভেনেজুয়েলা) এই সংস্থাটি প্রতিষ্ঠিত হয়। ১৯৬৫ সাল থেকে অস্ট্রিয়ার ভিয়েনায় এর সদর দপ্তর হিসেবে ব্যবহৃত হচ্ছে, যদিও অস্ট্রিয়া ওপেক সদস্যভুক্ত দেশ নয়। সেপ্টেম্বর ২০১৮ পর্যন্ত, ১২ টি সদস্য দেশ বিশ্বব্যাপী তেল উৎপাদনের আনুমানিক ৪৪ শতাংশ এবং বিশ্বের "প্রমাণিত" তেলের রিজার্ভের ৮১.৫ শতাংশের মত সংগ্রহে ছিল। ফলে ওপেক বিশ্বব্যাপী তেলের দামের উপর একটি বড় প্রভাব ফেলতে সক্ষম হয়েছিল। ১ জানুয়ারী ২০১৯ এ কাতার এবং ১ জানুয়ারী ২০২০ এ ইকুয়েডর এবং ১ জানুয়ারী ২০২৪ এ এঙ্গোলা সদস্য পদ ছেড়ে দেয়ার দরুন এর সদস্য সংখ্যা বর্তমানে ১২ টি।

এ সংস্থার লক্ষ্য  হল "এর সদস্য দেশগুলির পেট্রোলিয়াম নীতিগুলির সমন্বয় ও একীকরণ করা এবং তেলের বাজারের স্থিতিশীলতা নিশ্চিত করা, যাতে ভোক্তাদের কাছে পেট্রোলিয়ামের একটি দক্ষ, অর্থনৈতিক এবং নিয়মিত সরবরাহ নিশ্চিত করার পাশাপাশি তেল উৎপাদনপকারী দেশের একটি স্থিতিশীল আয়ের উৎস তৈরি হত এবং পেট্রোলিয়াম শিল্পে বিনিয়োগকারীরা যেন তাদের মূলধনের উপর ন্যায্য রিটার্ন পায়।"

## গঠন
১৯৬০ সালের ১৪ সেপ্টেম্বর ওপেক গঠিত হয়।

১জানুয়ারি,১৯৬১ আনুষ্ঠানিক কার্যক্রম শুরু করে

## সদস্য
ওপেক এর বর্তমানে এর সদস্য.১২টি দেশ - আলজেরিয়া, ইরাক, ইরান, ইউএই, কুয়েত, নাইজেরিয়া, ভেনিজুয়েলা, লিবিয়া, সৌদি আরব, গ্যাবন, ইকুয়েটোরিয়াল গিনি। ইন্দোনেশিয়া ২০০৮ সালে ওপেক থেকে নিজেকে প্রত্যাহার করে নেয়। সারা পৃথিবীতে তেলের দাম নিধারন এবং রপ্তানি ও আমদানিতে বেশ গুরুত্ব বহন করে । আগে ১৩ টি সদস্য ছিল। বর্তমান ১২ টি।

## উদ্দেশ্য
সদস্য দেশগুলোর মধ্যে পরস্পরকে বাণিজ্যিক সুবিধা দিয়ে শুল্কমুক্ত বাণিজ্যের এক বিশাল এলাকা গড়ে তোলা। ইন্দোনেশিয়া, ইকুয়েডর ও কাতার এর প্রাক্তন সদস্য।

ওপেকের গঠন প্রাকৃতিক সম্পদের উপর জাতীয় সার্বভৌমত্বের দিকে মোড় ঘুরিয়েছে এবং ওপেকের সিদ্ধান্তগুলি বিশ্বব্যাপী তেল বাজার এবং আন্তর্জাতিক সম্পর্কের ক্ষেত্রে গুরুত্বপূর্ণ ভূমিকা পালন করতে সক্ষম হয়েছে।  প্রভাবগুলি বিশেষত শক্তিশালী হতে পারে যখন যুদ্ধ বা নাগরিক ব্যাধি সরবরাহে বর্ধিত বাধা সৃষ্টি করে।  1970-এর দশকে তেল উৎপাদনে বিধিনিষেধের ফলে তেলের দাম এবং ওপেকের উপার্জন ও সম্পদে নাটকীয় বৃদ্ধি ঘটে, বৈশ্বিক অর্থনীতির দীর্ঘস্থায়ী ও সুদূরপ্রসারী পরিণতি ঘটে।  ১৯৮০-এর দশকে, ওপেক তার সদস্য দেশগুলির জন্য উৎপাদন লক্ষ্যমাত্রা নির্ধারণ শুরু করে;  সাধারণত লক্ষ্যমাত্রা কমে গেলে তেলের দাম বেড়ে যায়।  সংস্থাটির 2008 এবং 2016 সালের ওভারসপ্লাই ট্রিম করার সিদ্ধান্ত থেকে এটি সম্প্রতি ঘটেছিল।

## তথ্যসূত্র

বিষয়শ্রেণী:আন্তর্জাতিক সংস্থা
বিষয়শ্রেণী:খনিজ তেল শিল্পের ইতিহাস
বিষয়শ্রেণী:ভিয়েনা ভিত্তিক সংগঠন
আলেয়া

থাম্ব|হের্মান হেন্ডরিকের আঁকা আলেয়া ও সাপ
**আলেয়া** এক ধরনের বায়ুমণ্ডলীয় ভৌতিক আলো যা রাতের অন্ধকারে জলাভূমিতে বা খোলা প্রান্তরে দেখা যায়। মাটি থেকে একটু উঁচুতে আগুনের শিখা জ্বলতে থাকে। ইংরেজি এবং মার্কিন লোককাহিনীতে একে **will-o'-the-wisp** (/ˌwɪl ə ðə ˈwɪsp/) বলে।

আলেয়া সৃষ্টি নিয়ে নানা মত রয়েছে। লোককথায় একে ভৌতিক আখ্যা দেওয়া হলেও বিজ্ঞানীরা মনে করেন গাছপালা পচনের ফলে যে **মার্শ** গ্যাসের সৃষ্টি হয় তা থেকে আলেয়ার উৎপত্তি। যেহেতু মিথেন গ্যাসের আপনা আপনি জ্বলার ক্ষমতা নেই তাই আগুন শুরুর কারণ হিসেবে তাঁরা দাহ্য **ফসফিন (PH<sub>3</sub>)** ও **ফসফরাস ডাইহাইড্রাইড (P<sub>2</sub>H<sub>4</sub>)** গ্যাসকে চিহ্নিত করেন। কেউ মনে করেন বাঁশ বা শুকনো কাঠের ঠোক্করে যে স্ফুলিঙ্গ তৈরি হয় তা থেকেই এই মার্শ গ্যাসে আগুন লাগে।

### আলেয়া যে ভাবে তৈরি হয়
সাধারণত পাহাড়ের পাদদেশ অঞ্চলে আলেয়া দেখা যায়। পাহাড় বা বনাঞ্চলের পত্রঝড়া গাছের পাতা বসন্তকালে মাটিতে পড়ে। গ্রীষ্মে তা শুকিয়ে পচনের জন্য প্রস্তুত হয়। বর্ষার জলে এই পাতা পচে পাহাড়ি ঢলে হাওর, বিলের তলায় গিয়ে জমে। পাতা পচা পলি বিলের কেন্দ্রবিন্দুতে এক ধরনের বালুহীন পলিস্তর তৈরি করে। বর্ষাকালে রাতের বেলায় বিলের জলে যে **ভূতের আগুন** বা **আলেয়ার আলো** দেখা যায় তা আসলে, এই পাতা পচা পলিমাটি থেকে উৎপন্ন মিথেন গ্যাস বাতাসের সংঘর্ষে জ্বলে ওঠার কারণে তৈরি হয়। ধারণা করা হয়, বিলের তলার এই পলিস্তর গভীর পলিস্তর বিশিষ্ট দাম তৈরি হতে হাজার হাজার বছর লাগে। যেসব স্থানে দাম গড়ে উঠে তার নিচে পাহাড়ি উঁচু ভূমির ঝরণা ধারার একটি মুখ্যম প্রবাহ স্থানে এসব দামের উৎপত্তি। এই ঝরণা জলের প্রবাহই দামে কাদাকে জলমগ্ন রাখে।
জীবনানন্দ দাশ তার প্রথম কাব্য সংকলন *[[ঝরা পালক]]-*এ 'আলেয়া' নামক একটি কবিতায় লেখেন: "প্রান্তরের পারে তব তিমিরের খেয়া  নীরবে যেতেছে দুলে নিদালি আলেয়া!"

আলেয়াতে থাকা ফসফরাস ডাইহাইড্রাইড (P2H4) গ্যাসটি বায়ুর সংস্পর্শে এলে জ্বলে ওঠে। ফলে অন্যান্য গ্যাসগুলি (অর্থাৎ মিথেন এবং ফসফিন) একই সাথে নীল শিখাসহ জ্বলতে থাকে। বায়ুপ্রবাহের ফলে জ্বলন্ত গ্যাসটি গতিশীল হয়। এটিই হল আলেয়া।

আলেয়া কোনো ভৌতিক ব্যাপার নয়। তবুও গ্রাম বাংলার অধিকাংশ মানুষ বিশ্বাস করে এটি অশরীরীদের কাজ।

## আলোর কথিত স্থান

### আমেরিকা
;কানাডা
বায় ডে সালুর (Bais de Chaleurs) জ্বলন্ত জাহাজ, নিউ ব্রাউন্সউইক

সেন্ট লুই লাইট, সাস্কটচেওয়ান

;মার্কিন যুক্তরাষ্ট্র
মিসৌরির সেনাথ আলো

ব্রাগ রোডের ভুতুড়ে আলো (লাইট অফ সারাটোগা), টেক্সাস

ব্রাউন পাহাড়ের আলো, নর্থ ক্যারোলিনা

গুরডন লাইট, আরকানসাস

হরনেট ঘোস্ট লাইট, মিসৌরি-ওকলাহোমা স্টেট লাইন

ম্যাকো আলো, নর্থ ক্যারোলিনা

মারফা আলো, টেক্সাস

দা পৌল্ডিং লাইট, আপার মিশিগান

;আর্জেন্টিনা এবং উরুগুয়ে

লুস মালা

### এশিয়া
;ভারত
চির বাতি, কচ্ছ জেলা, গুজরাত
;জাপান
ওনিবি, জাপান
;থাইল্যান্ড
নাগা আগুনপিন্ড, মেকং, থাইল্যান্ড
;বাংলাদেশ
সুন্দরবন, সাতক্ষীরা, চট্টগ্রাম, পাহাড়ি অঞ্চল ও বন অঞ্চল

## তথ্যসূত্র

বিষয়শ্রেণী:ভৌতিক
বিষয়শ্রেণী:বাংলাদেশের কুসংস্কার
বিষয়শ্রেণী:ভারতের কুসংস্কার
বিষয়শ্রেণী:ভূত
বিষয়শ্রেণী:মিথেন
বিষয়শ্রেণী:অলৌকিক কিংবদন্তি
বিষয়শ্রেণী:লোকজ্ঞান
বিষয়শ্রেণী:জলাভূমি
বিজু

**বিজু** চাকমা সম্প্রদায়ের অন্যতম প্রধান আনন্দ-উৎসব। বাংলা বছরের শেষ দুই দিন ও নববর্ষের দিন এই উৎসব পালন করা হয়।

১২ এপ্রিল পালন করা হয় ফুলবিজু। এই দিন ভোরের আলো ফুটার আগেই ছেলেমেয়েরা বেরিয়ে পড়ে ফুল সংগ্রহের জন্য। সংগ্রহিত ফুলের একভাগ দিয়ে বুদ্ধকে পূজা করা হয় আর অন্যভাগ জলেতে ভাসিয়ে দেওয়া হয়। বাকি ফুলগুলো দিয়ে ঘরবাড়ি সাজানো হয়।চৈত্র মাসের শেষ দিন অর্থাৎ‍ ১৩ এপ্রিল পালন করা হয় মুলবিজু। এইদিন সকালে বুদ্ধমূর্তি স্নান করিয়ে পূজা করা হয়। ছেলেমেয়েরা তাদের বৃদ্ধ ঠাকুরদা-ঠাকুমা এবং দাদু-দিদাকে স্নান করায় এবং আশীর্বাদ নেয়। এই দিনে ঘরে ঘরে পোলাও পায়েস পাচন (বিভিন্ন রকমের সবজির মিশ্রণে তৈরি এক ধরনের তরকারি) সহ অনেক ধরনের সুস্বাদু খাবার রান্না করা হয়। বন্ধুবান্ধব আত্নীয়স্বজন বেড়াতে আসে ঘরে ঘরে এবং এসব খাবার দিয়ে তাদেরকে আপ্যায়ন করা হয়। সারাদিন রাত ধরে চলে ঘুরাঘুরি। বাংলা নববর্ষের ১ম দিন অর্থাৎ‍ ১৪ এপ্রিল পালন করা হয় গজ্যা পজ্যা দিন (গড়িয়ে পড়ার দিন)। এই দিনেও বিজুর আমেজ থাকে।

## তথ্যসূত্র

বিষয়শ্রেণী:বাংলাদেশের উৎসব
বিষয়শ্রেণী:নববর্ষ উদ্‌যাপন
বিষয়শ্রেণী:এপ্রিল উদ্‌যাপন
বিষয়শ্রেণী:বাংলাদেশের সাংস্কৃতিক উৎসব
বিষয়শ্রেণী:ভারতের উৎসব
বিষয়শ্রেণী:ভারতে নববর্ষ
বিষয়শ্রেণী:ত্রিপুরার উৎসব
ধানমন্ডি থানা

**ধানমন্ডি** ঢাকা শহরের একটি আবাসিক এলাকা ও থানা। যদিও অন্যান্য 'আবাসিক' এলাকার মত ধানমন্ডি-তেও এখন প্রচুর অনাবাসিক ভবন আছে (যেমন স্কুল, হাসপাতাল, এনজিও ইত্যাদি)। ধানমন্ডিকে ঢাকার একটি অভিজাত পাড়া বলে গণ্য করা হয়। ধানমন্ডি লেক বিকালে সময় কাটানোর জন্য বেশ জনপ্রিয়।

১৯৫০ এর দশকে ভূমি অধিগ্রহণের মাধ্যমে সরকারী উদ্যোগে ধানমন্ডি আবাসিক এলাকা গড়ে তোলা হয়। কিন্তু বর্তমানে বাণিজ্যিক স্থাপনাও রয়েছে এই এলাকায়।

থাম্ব|ধানমন্ডি স্কাই লাইন

## নামকরণ
আজকের আবাসিক এলাকা ধানমন্ডিতে মোগল আমলে ছিল কৃষিপণ্যের হাট। যেখানে ধান এবং অন্যান্য শস্য বিক্রি হতো। ব্রিটিশ আমলে চাষাবাদ হতো। তবে সেইসময় ধানমন্ডিতে কিছু কিছু বসতিও ছিল। সেই এলাকায় ধান উৎপন্ন হতো বলেই নামকরণ ধানমন্ডি হয় নি। এলাকাটিতে ধানের এবং অন্যান্য শস্যের বীজের হাট বসতো। হাট বাজারকে ফার্সী এবং উর্দু ভাষায় মন্ডি বলা হয়। সেখান থেকেই এলাকাটির নাম ধানমন্ডি হয়।

## ইতিহাস

ধানমন্ডির পাশেই একটি খাল ছিল। উনিশ শতকের দিকে হয়তো খালটি শুকিয়ে গিয়েছিল। সেই কারণে হাট হিসাবে ধানমন্ডির গুরুত্ব কমে গিয়েছিল। ধানমন্ডি তখন জঙ্গলাকীর্ণ হয়ে পড়েছিল। গত শতকের প্রথম পঞ্চাশ-ষাট বছরেও এ অবস্থার পরিবর্তন ঘটেনি। পরবর্তীতে পাকিস্তান আমলের শেষের দিকে অভিজাতদের আবাসিক এলাকা হিসেবে গড়ে উঠে ধানমন্ডি। ধানমন্ডি এখন ঢাকার অভিজাতদের অনেকগুলো আবাসিক এলাকার মধ্যে একটি। তবে ধানমন্ডির কিছু কিছু এলাকায় বাণিজ্যিক প্রতিষ্ঠান গড়ে উঠেছে। 

## তথ্যসূত্র

## বহিঃসংযোগ
* 

বিষয়শ্রেণী:ধানমন্ডি
বিষয়শ্রেণী:ঢাকা জেলার থানা
বিষয়শ্রেণী:বাংলাদেশের পরিকল্পিত শহর
আফজাল হোসেন

**আফজাল হোসেন** একজন বাংলাদেশী অভিনেতা, পরিচালক, চিত্রশিল্পী এবং বিজ্ঞাপন নির্মাতা। শিল্পকলার অভিনয় শাখায় তার অবদানের জন্য তিনি ২০২২ সালে বাংলাদেশ সরকার কর্তৃক প্রদত্ত একুশে পদক লাভ করেন।

## প্রাথমিক জীবন
আফজাল হোসেন ১৯৫৪ সালের ১৯শে জুলাই তৎকালীন পূর্ববাংলার সাতক্ষীরার পারুলিয়াতে জন্মগ্রহণ করেন। তার বাবা আলি আশরাফ হোসেন ছিলেন একজন মেডিকেল অফিসার। তার ভাইয়ের নাম আলফাজ হোসেন এবং বোন রুমানা আফরোজ। তিনি ঢাকা বিশ্ববিদ্যালয়ের আর্ট কলেজে পড়েছিলেন।

## কর্মজীবন
আফজাল হোসেন সত্তর দশকের মাঝামাঝি থিয়েটারে অভিনয়ের মাধ্যমে কর্মজীবন শুরু করেন। পরবর্তীতে তিনি বাংলাদেশ টেলিভিশনে তালিকাভুক্ত হন এবং বিটিভির প্রযোজনায় নাটকে অভিনয় করেন। এছাড়া তিনি বক্স-অফিস হিট করা "দুই জীবন", "নতুন বউ" এবং "পালাবি কোথায়" সিনেমায় অভিনয় করেছেন। ১৯৮৪ সাল থেকে তিনি বিজ্ঞাপন নির্মাণ করেন। বাংলাদেশের মডেলিং জগৎ কে প্রতিষ্ঠিত করার ব্যাপারে তার অবদান অনস্বীকার্য। ২০১১ সালের একুশে বইমেলায় প্রকাশিত হয় তার প্রথম কাব্যগ্রন্থ 'শুধু একটাই পা'। এছাড়া তিনি ছবিও আঁকেন। বর্তমানে তিনি নাট্য পরিচালক হিসেবেও কাজ করছেন।

### আফজাল-সুবর্ণা জুটি
১৯৮০-র দশকে বাংলাদেশের নাটকে সুবর্ণা-আফজাল জুটি বিশেষ দর্শকপ্রিয়তা লাভ করে। তাদের অভিনীত দর্শকপ্রিয় নাটকগুলোর মধ্যে রয়েছে “কুল নাই কিনার নাই”, “পারলে না রুমালি”, “জোহরা”, “ওহ দেবদুত”, “রক্তের আঙ্গুরলতা”, ইত্যাদি। ঢাকা থিয়েটারের হয়ে মঞ্চেও তারা জুটি হিসেবে দর্শকদের মন জয় করতে সক্ষম হন। তাদেরকে ছোট পর্দার চিরসবুজ জুটি বলা হয়। 

## ব্যক্তিগত জীবন
আফজাল হোসেন তানজিন হালিম মনাকে বিয়ে করেন। তাদের দুইজন পুত্র সন্তান রয়েছে।

## চলচ্চিত্রের তালিকা
### টেলিভিশন নাটক

### চলচ্চিত্র

### ওয়েব ধারাবাহিক
* *[[লেডিজ অ্যান্ড জেন্টলমেন (টিভি ধারাবাহিক)|লেডিজ অ্যান্ড জেন্টলমেন]]*
* *[[রিফিউজি (ওয়েব ধারাবাহিক)|রিফিউজি]]*
* *[[ষ (ওয়েব ধারাবাহিক)|ষ]]*
* *[[কারাগার (ওয়েব ধারাবাহিক)|কারাগার]]*
* *[[বোধ (ওয়েব ধারাবাহিক)|বোধ]]*

## বই
* *শুধু একটাই পা* (কবিতা)
* *কোনো জোনাকি এ অন্ধকার চেনেনা* (কবিতা)
* *বিরহকাল* (উপন্যাস)
* *কানামাছি* (উপন্যাস)
* *পারলেনা রুমকি* (উপন্যাস)
* *কুসুম ও কীট* (উপন্যাস)
* *মানস ভ্রমণ* (ভ্রমণ রচনা)

## পুরস্কার ও মনোনয়ন
* একুশে পদক (২০২২)
* সেলিম আল দীন লোকনাট্য পদক (২০২২)

;ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:১৯৫৪-এ জন্ম
বিষয়শ্রেণী:বাংলাদেশী নাট্য অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:২০২২-এ একুশে পদক বিজয়ী
বিষয়শ্রেণী:বাংলাদেশী টেলিভিশন অভিনেতা
চাইম

**চাইম** শব্দটির দ্বারা নিম্নলিখিত অর্থ বোঝাতে পারে
## শব্দ বা সুর
* ঘণ্টাধ্বনি
## ব্যান্ড
* **[[চাইম (ব্যান্ড)]]** বাংলাদেশের এককালের জনপ্রিয় ব্যান্ড। দলের নামকরা সদস্যদের মধ্যে আছেনঃ খালেদ ও টুলু

## সফটওয়ার
## শব্দসংক্ষেপ

## অন্যান্য
* পাকমণ্ড Chyme- এর ইংরাজী সঠিক উচ্চারণ কাইম কিন্তু কেউ কেউ ভুল করে চাইম বলে থাকেন। কাইম হল গলধঃকৃত গ্রাসপিণ্ড (bolus) থেকে উৎপন্ন পাকস্থলিতে আংশিক ভাবে পরিপাচিত অম্লমিশ্রিত (পিএইচ ২) পিচ্ছিল অর্ধতরল খাদ্যপিণ্ড যা ডুওডেনামে প্রবেশ করে এবং সেখানে পিত্তরসে আরো কিছুক্ষণ পরিপাচিত হয়ে ক্কারকীয় দুগ্ধবৎ তরল কাইলে রূপান্তরিত হয়।
গৌতম চট্টোপাধ্যায়

**গৌতম চট্টোপাধ্যায়** (জুন ১, ১৯৪৮ - জুন ২০, ১৯৯৯) ছিলেন একজন বাঙালি সঙ্গীতঙ্গ, গায়ক, গীতিকার, থিয়েটার ব্যক্তিত্ব, চলচ্চিত্র নির্মাতা এবং নৃতাত্তিক, যিনি মহীনের ঘোড়াগুলি ফোক-রক ব্যন্ডের প্রতিষ্ঠাতা সদস্য হিসেবে পরিচিত।

## প্রাথমিক জীবন
[thumbnail|left|''[কিছু সংলাপ কিছু প্রলাপ* চলচ্চিত্রে গৌতম চট্টোপাধ্যায়।]]

গৌতম ১৯৬০-এর দশকে [[প্রেসিডেন্সি কলেজ, কলকাতা|প্রেসিডেন্সি কলেজে]] [[মনোবিজ্ঞান]] বিষয়ে অধ্যয়নকালীন সময়ে তার অ্যাংলো-ইন্ডিয়ান বন্ধুদের নিয়ে '<nowiki/>*দ্য আর্জ''' নামে একটি ব্যন্ড গঠন করেন।

## নকশাল আন্দোলন
১৯৬৯-৭০ সালের দিকে নকশাল আন্দোলনের সাথে গৌতম মনেপ্রাণে জড়িত হয়ে পড়েন। ফলে তিনি গ্রেপ্তার ও নির্যাতিত হন। এরপর তাকে রক্তাক্ত অবস্থায় পুলিশ লক-আপে পাওয়া যায়। যদিও এতো নির্যাতনের পরও তিনি কোন প্রকার তথ্য প্রকাশ করেননি। গৌতম বাংলা জীবনমুখী গানের ধারার আদিস্রষ্টা। তিনি ১৯৯৯ সালে মৃত্যুবরণ করেন।

## উদ্ধৃতি

## আরো পুড়ুন
* 

## বহিঃসংযোগ

* 
* 

বিষয়শ্রেণী:১৯৪৮-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:বাঙালি সঙ্গীতশিল্পী
বিষয়শ্রেণী:মহীনের ঘোড়াগুলির সদস্যগণ
বিষয়শ্রেণী:ভারতীয় সমাজতন্ত্রী
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:রিদম গিটারবাদক
বিষয়শ্রেণী:২০শ শতাব্দীর গিটারবাদক
বিষয়শ্রেণী:২০শ শতাব্দীর গায়ক
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:ভারতীয় গায়ক-গীতরচয়িতা
বিষয়শ্রেণী:বাঙালি সঙ্গীতজ্ঞ
বিষয়শ্রেণী:ভারতীয় নাস্তিক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কার্বি আংলং জেলার ব্যক্তি
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:পশ্চিমবঙ্গের সঙ্গীতজ্ঞ
অতিথিশালা

থাম্ব|এস্তোনিয়াতে গেস্ট হাউস ,আলতোমইসা, তুরু গ্রাম
**অতিথিশালা** এক ধরনের হোটেল-সদৃশ অস্থায়ী আবাসভবন। এটিতে সাধারণত একটি ব্যক্তিগত বাসভবনকে রূপান্তরিত করে কেবল অতিথিদের থাকা-খাওয়ার ব্যবস্থা করা হয়। অতিথিশালার মালিক একই এলাকাতেই আরেকটি বাসভবনে থাকেন ও সেটির দেখাশোনা করেন। অতিথিশালার সুবিধাগুলি হল ব্যক্তিগত সেবার উচ্চমান, খাবারের ভাল মান, কোলাহলমুক্ত পরিবেশ, সস্তা দাম, ইত্যাদি।

## সরকারি অতিথিশালা
### সার্কিট হাউজ

বাংলাদেশের প্রত্যেকটি জেলায় আগত রাষ্ট্রীয় অতিথি, ভিভিআইপি, ভিআইপি কর্মকর্তা ও জনপ্রতিনিধিদের অবস্থানের জন্য একটি করে সার্কিট হাউজ আছে। অবিভক্ত ভারতবর্ষে তৎকালীন ব্রিটিশ সরকারের শাসনামলে বিভাগীয় কমিশনারগণ সার্কিটকোর্ট করার জন্য জেলায় যে ভবনে অবস্থান করতেন-সেটি সার্কিট হাউজ নামে পরিচিত।

১৭৭২ সালে কালেক্টর পদ সৃষ্টি হওয়ার পর লর্ড ওয়ারেন হেস্টিংস রাজস্ব কার্যাবলি সমন্বয়ের জন্য রাজস্ব কমিটি প্রতিষ্ঠার পরিকল্পনা করেন। ১৭৮৫ সালে রাজস্ব কমিটি পুনর্গঠন করা হয়। ১৭৮৬ সালে রাজস্ব কমিটিকে রাজস্ব বোর্ড নাম দেওয়া হয়। সাধারণভাবে কর্নওয়ালিস কোড নামে পরিচিত ১৭৯৩ সালের বিধিমালা অনুযায়ী রাজস্ব বোর্ডের গঠনতন্ত্র আরও সংশোধন করা হয়।

লর্ড কর্নওয়ালিশ কর্তৃক চিরস্থায়ী বন্দোবস্ত ব্যবস্থা প্রবর্তনের ফলে ইংরেজ সরকার রাজস্ব আদায় বিষয়ক চিন্তাভাবনা থেকে মোটামুটি মুক্ত হয়ে রাজ্যসীমা বিস্তার ও অন্যান্য প্রশাসনিক কাজে মনোযোগী হওয়ার সুযোগ পায়। ১৭৯৩ থেকে ১৮২৮ সাল পর্যন্ত রাজস্ব বোর্ডের একজন জ্যেষ্ঠ সরকারি কর্মকর্তা জেলা কালেক্টরের নিযুক্তি, বদলি ও সার্বিক কার্যক্রম তদারকি করতেন। কিন্তু লর্ড উইলিয়ম বেন্টিঙ্কের প্রশাসন লক্ষ্য করেন যে, রাজস্ব বোর্ড বিচারবিভাগীয় ও প্রশাসনিক কাজে অধিক ভারাক্রান্ত। জেলায় কাজের সমন্বয় সাধন এবং তত্ত্বাবধানের ক্ষেত্রেও ব্যাপক অভাব পরিলক্ষিত হয়। এর ফলশ্রুতিতে ১৮২৯ সালে পাশ হয় 'বেঙ্গল রেভিনিউ কমিশনারস্ রেগুলেশন'। রাজস্ব বোর্ড এবং জেলা কালেক্টরদের মধ্যে তত্ত্বাবধায়ক কর্তৃপক্ষের একটি নতুন স্তর তৈরি করা হয়। সৃষ্টি হয় 'রেভিনিউ কমিশনার' এর পদ, কালক্রমে যাঁর এখনকার পদবী 'বিভাগীয় কমিশনার'।

আইনে বিভাগীয় কমিশনারকে জেলা কালেক্টরেটের আদেশের বিরুদ্ধে রাজস্ব এবং ফৌজদারী বিষয়ক আপিল শুনানীর ক্ষমতা প্রদান করা হয়। তার জন্য প্রতিটি জেলায় তৈরি করা হয় একটি করে 'সার্কিট কোর্ট' যা বর্তমানে 'সার্কিট হাউজ' নামে বহুল পরিচিত। জেলা পরিদর্শনকালে বিভাগীয় কমিশনারগণ কয়েকদিন যাবৎ সার্কিট হাউজে অবস্থান করে রাজস্ব ও ফৌজদারী আপিল শ্রবণ এবং রাজস্ব আদায় সংক্রান্ত বিষয়াদি দেখভাল করতেন। সেই সময় থেকে সার্কিট হাউজকে বিভাগীয় কমিশনারের ‘Extended Home’ বা বর্ধিত বাসভবন বলা হয়ে থাকে। এ কারণে একমাত্র বিভাগীয় কমিশনারকে সার্কিট হাউজে অবস্থানের জন্য ভাড়া পরিশোধ করতে হয় না।

সার্কিট হাউজ বর্তমানে জেলা সফরে আগত রাষ্ট্রীয় অতিথি, ভিভিআইপি, ভিআইপি ও সরকারি উচ্চ পদস্থ কর্মকর্তাগণের সরফকালীন আবাসস্থল হিসেবে ব্যবহৃত হয়। সার্কিট হাউজ ব্যবস্থাপনার সার্বিক দায়িত্ব 'জেলা প্রশাসক' এর উপর ন্যাস্ত। জেলা প্রশাসকের পক্ষে 'নেজারত ডেপুটি কালেক্টর' এ দায়িত্ব পালন করে থাকেন।

সরকারি ডাকবাংলো একটি সরকারি আবাসিক সংক্রান্ত ব্যবস্থা, যা সরকার পরিচালনা করে এবং সরকারি কর্মকর্তাদের আবাসন প্রদানের জন্য সংরক্ষণ করা হয়। সরকারি ডাকবাংলা বিভিন্ন স্তরের সরকারী কর্মকর্তাদের বাস ও অন্যান্য উপযোগী সুবিধা সরবরাহ করার জন্য ব্যবহৃত হয়।

## তথ্যসূত্র

বিষয়শ্রেণী:হোটেল
বিষয়শ্রেণী:হোটেলের ধরন
বহুব্রীহি (উপন্যাস)

**বহুব্রীহি** হুমায়ূন আহমেদ রচিত একটি কৌতুকাশ্রয়ী উপন্যাস। উপন্যাসটি ১৯৯০ সালে প্রকাশিত হয়।

## কাহিনী সংক্ষেপ
মধ্যবিত্ত পরিবারের কর্তা সোবাহান সাহেব সম্প্রতি ওকালতি থেকে অবসর নিয়েছেন। তার দুই মেয়ে বিলু ও মিলি এবং স্ত্রী মিনুকে নিয়ে সুখের সংসার। আর আছে ফরিদ মামা আর কাজের লোক রহিমার মা ও কাদের। হঠাৎ তিনি দেশের ইলিশ সংকট নিয়ে চিন্তিত হয়ে পড়েন। নদীতে জাটকা ধরা পড়ছে ও বাজারে ইলিশের সংখ্যা কমে যাচ্ছে। তিনি ভাবতে লাগেন, ইলিশ অদূর ভবিষ্যতে একটা জাদুঘরের জিনিস হবে। অনেক চিন্তাভাবনার পর তিনি এক প্রশাসনিক কর্মকর্তার কাছে গিয়ে সুচিন্তিত মতামত ও যুক্তি উত্থাপন করেন যে বাঙালিকে এক বছরের জন্য ইলিশ মাছ খাওয়া বন্ধ রাখতে হবে। বাঙালির ওই এক বছরের সংযম থেকে বহু বছরের ইলিশ সংস্থান হয়ে যাবে।

## নাট্যরূপ

উপন্যাস *বহুব্রীহি* ধারাবাহিক হিসেবে বাংলাদেশ টেলিভিশনে সম্প্রচারিত হয়। এ ব্যাপারে হুমায়ূন আহমেদ বলেন, "আমার নাটক এবং সিনেমার গল্পটা আগে লেখি। সেখান থেকে চিত্রনাট্য তৈরি করে নাটক বা সিনেমা বানাই। একমাত্র ব্যতিক্রম বহুব্রীহি। আগে নাটক বানিয়ে সেখান থেকে উপন্যাস লেখা।"

ধারাবাহিকটিতে অভিনয় করেন আবুল হায়াত, আসাদুজ্জামান নূর, আলী যাকের, আফজাল হোসেন, লুৎফুন নাহার লতা, লাকী ইনাম, আবুল খায়ের, আফজাল শরীফ প্রমুখ। ধারাবাহিকটি বিপুল দর্শক সমাদর লাভ করে, এবং হাসির ধারাবাহিক হিসাবে আজও জনপ্রিয়। নাটকটির প্রযোজক ছিলেন নওয়াজিশ আলি খান।

এ নাটকের বিখ্যাত সংলাপ
* তুই রাজাকার।
* আপনি হলেন গিয়ে বটবৃক্ষ।
* বহিষ্কার হও।

## তথ্যসূত্র

## বহিঃসংযোগ

বিষয়শ্রেণী:হুমায়ূন আহমেদের উপন্যাস
বিষয়শ্রেণী:১৯৯০-এর উপন্যাস
রামেন্দু মজুমদার

**রামেন্দু মজুমদার** (জন্ম ৯ আগস্ট ১৯৪১) খ্যাতিমান বাংলাদেশী অভিনেতা, মঞ্চ নির্দেশক, নির্মাতা। তিনি ঢাকার মঞ্চ নাটক আন্দোলনের পথিকৃৎ। মঞ্চের পাশাপাশি তিনি টেলিভিশন ও চলচ্চিত্রেও অভিনয় করেছেন। শিল্পকলায় অবদানের জন্য বাংলাদেশ সরকার তাকে ২০০৯ সালে বাংলাদেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

## প্রারম্ভিক জীবন
রামেন্দু মজুমদারের জন্ম ১৯৪১ সালের ৯ আগস্ট লক্ষ্মীপুর জেলায়। তার পিতা কুন্তল কৃষ্ণ মজুমদার ও মাতা লীলা মজুমদার। তিনি লক্ষ্মীপুর আদর্শ সামাদ সরকারি উচ্চ বিদ্যালয় থেকে ১৯৫৭ সালে মাধ্যমিক এবং পরবর্তীতে কুমিল্লা ভিক্টোরিয়া সরকারি কলেজ থেকে উচ্চমাধ্যমিক পাশ করেন। তিনি ঢাকা বিশ্ববিদ্যালয় থেকে ইংরেজিতে বিএ (অনার্স) ও এমএ পাস করেন।

## কর্মজীবন
পড়াশোনা শেষে তিনি অধ্যাপনাকে বেছে নেন পেশা হিসেবে। চৌমুহনী কলেজে বছর তিনেক অধ্যাপনার পর পেশা পরিবর্তন করে যোগ দেন বিজ্ঞাপন শিল্পে ১৯৬৭ সালে করাচীতে। ১৯৭২ এ দেশে ফিরে বিটপী অ্যাডভার্টাইজিং এ পরিচালক হিসেবে যোগ দেন। এবং ১৯৯৩ এ প্রতিষ্ঠা করেন এক্সপ্রেশানস্‌- যেখানে এখন তিনি ব্যবস্থাপনা পরিচালক হিসেবে কর্মরত।

## স্বাধীনতা যুদ্ধে অবদান
স্বাধীনতা যুদ্ধের সময় স্বাধীনবাংলা বেতার কেন্দ্রের কয়েকটি অনুষ্ঠানে অংশ নেন তিনি এবং বঙ্গবন্ধুর বক্তৃতা, বিবৃতির একটি ইংরেজি সংকলন সম্পাদনা করে দিল্লী থেকে প্রকাশ করেন।

## অভিনয় জীবন
১৯৫৮ সাল থেকে তিনি মঞ্চে নিয়মিত অভিনয় ও নির্দেশনার কাজ শুরু করেন। ১৯৬১ সালে বেতারে ও '৬৫ সালে টেলিভিশনে নাট্যশিল্পী হিসেবে যুক্ত হন। মঞ্চে অভিনয় করছেন ৫০ বছরেরও বেশি সময় ধরে। দীর্ঘকাল তিনি সংবাদ উপস্থাপনায় করেছেন।

## ব্যক্তিগত জীবন
তিনি অভিনেত্রী ফেরদৌসী মজুমদারকে বিয়ে করেন। তাদের একমাত্র কন্যা - ত্রপা মজুমদার। ত্রপা একজন অভিনেত্রী ও নির্মাতা।

## পুরস্কার
* ২০০৯: শিল্পকলায় অবদানের জন্য বাংলাদেশ সরকার কর্তৃক প্রদত্ত একুশে পদকে ভূষিত হন।
* ২০১৭: শিল্প ও সংস্কৃতিতে অবদানের জন্য আরটিভি স্টার অ্যাওয়ার্ড-২০১৬ থেকে আজীবন সম্মাননা পুরস্কার লাভ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:লক্ষ্মীপুর জেলার ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:বাঙালি হিন্দু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নাট্যকার
বিষয়শ্রেণী:লক্ষ্মীপুর আদর্শ সামাদ সরকারি উচ্চ বিদ্যালয়ের প্রাক্তন শিক্ষার্থী
এস্তাদিও দো মারাকানা

350px|ডান|মারাকানা স্টেডিয়াম
**মারাকানা স্টেডিয়াম** ব্রাজিলের রিউ দি জানেইরুতে অবস্থিত পৃথিবীর বৃহত্তম স্টেডিয়ামগুলির একটি। ১৯৫০ এ ফুটবল বিশ্বকাপের আয়োজক হিসেবে ব্রাজিল এই স্টেডিয়ামটি বানিয়েছিল। তখন স্টেডিয়ামটির ধারণক্ষমতা ছিলো দুই লক্ষ। এই মাঠেই পেলে তাঁর ১০০০ তম গোল করেন।

## আরও পড়ুন
* গ্যাফনি, ক্রিস্টোফার থমাস। *[[পৃথিবীবদ্ধ দেবতাদের মন্দির|পৃথিবীবদ্ধ দেবতাদের মন্দির: রিও ডি জেনিরো এবং বুয়েনস আইরেসের সাংস্কৃতিক ল্যান্ডস্কেপে স্টেডিয়াম]]*। অস্টিন: টেক্সাস প্রেস বিশ্ববিদ্যালয়, ২০০৮। 

## আরও দেখুন
* অল-সিটার স্টেডিয়াম
* ধারণক্ষমতা অনুযায়ী স্টেডিয়ামের তালিকা
* ধারণক্ষমতা অনুযায়ী ফুটবল (সকার) স্টেডিয়ামের তালিকা
* আসন বসার অ্যাসাইনমেন্ট
* স্টেডিয়ামের তালিকা

## তথ্যসূত্র

## বহিঃসংযোগ

* স্টেডিয়ামডিবি.কম এতে মারাকানা
* জাদুঘর এবং গেমের ফটো গ্যালারী @রিউ দি জানেইরু ফটো গাইড
* ব্রাজিলে আরএসএসএফের সেরা উপস্থিতি
* 

বিষয়শ্রেণী:ব্রাজিলের ফুটবল মাঠ
বিষয়শ্রেণী:২০১৪ ফিফা বিশ্বকাপের স্টেডিয়াম
বিষয়শ্রেণী:অলিম্পিক স্টেডিয়াম
বিষয়শ্রেণী:ফ্লামেঙ্গো রেগাতাস ক্লাব
বিষয়শ্রেণী:জাতীয় স্টেডিয়াম
বিষয়শ্রেণী:২০১৬ গ্রীষ্মকালীন অলিম্পিকের মাঠ
বিষয়শ্রেণী:অলিম্পিক ফুটবল মাঠ
ভাদ্র

**ভাদ্র** (**ভাদ্দুর**, **ভাদুর**, **ভাদু** বা **ভাদ্দর**) বাংলা সনের পঞ্চম মাস এবং ভারতীয় রাষ্ট্রীয় শকাব্দের ষষ্ঠ মাস। শরতের শুরু।

## নামের উৎস
নামটি এসেছে ভদ্রা নক্ষত্রে সূর্যের অবস্থান থেকে।

## বৈশিষ্ট্য
থাম্ব|182x182পিক্সেল|তালের বড়া
তাল ভাদ্র মাসের অন্যতম একটি ফল। এসময় এই ফলটি পাকে এবং এটি ভারতের পশ্চিমবঙ্গ ও বাংলাদেশের প্রায় সর্বত্র পাওয়া যায়। তালের রস ও ক্বাথ থেকে প্রস্তুতকৃত পিঠা, পায়েস ও তেলে ভাজা বড়া বেশ এই মাসের অন্যতম জনপ্রিয় মুখরোচক খাবার।

## ভাদু
ভাদ্র মাসের ব্রত ও পার্বণ ভাদু। এর সঙ্গে ভাদুগান গেয়ে নাচও হয় কিছু অঞ্চলে।

## তথ্যসূত্র

## বহিঃসংযোগ

বিষয়শ্রেণী:ভাদ্র
বিষয়শ্রেণী:বাংলা পঞ্জিকার মাস
পৌষ

**পৌষ** বাংলা সনের নবম মাস এবং ভারতীয় রাষ্ট্রীয় শকাব্দের দশম মাস। শীতের শুরু।

## নামের উৎস
নামটি এসেছে পুষ্যা নক্ষত্রে সূর্যের অবস্থান থেকে।

## সংস্কৃতি
মাসের শেষের দিন বাঙালিরা পৌষ সংক্রান্তির এবং শিলাবতি মেলা উৎযাপন করে। এ সময় বাড়ি বাড়িতে ও পাশাপাশি নানা স্থানে পিঠা উৎসব আয়োজিত হয়।

## তথ্যসূত্র

## বহিঃসংযোগ

বিষয়শ্রেণী:পৌষ
বিষয়শ্রেণী:বাংলা পঞ্জিকার মাস
বিষয়শ্রেণী:নেপালি পঞ্জিকা
মাঘ

**মাঘ** বাংলা সনের দশম মাস। বাংলা মাঘ নামটি এসেছে মঘা নক্ষত্রে সূর্যের অবস্থান থেকে। পৌষ এবং মাঘ এই ২ মাস মিলে শীত কাল। শীতের সমাপ্তি। সিজারীয় বর্ষপঞ্জী অনুযায়ী জানুয়ারি মাসের মধ্য ভাগ থেকে ফেব্রুয়ারি মাস পর্যন্ত মাঘ মাসের ব্যাপ্তি। সাধারণতঃ ৩০ দিনে মাঘ মাস গণনা করা হয়। মাঘ মাসের শেষভাগে কখনো কখনো বৃষ্টি হয়ে থাকে। প্রবাদ আছে "মাঘের শীতে বাঘ পালায়"। এ মাসের আমের মুকুল আসে। খনার বচনে রয়েছে, "যদি বর্ষে মাঘের শেষ, ধন্যি রাজার পূণ্যি দেশ"। মাঘ মাসের পূর্ণিমাকে বলা হয় মাঘী পূর্ণিমা। মাঘ মাসের শুক্লা পঞ্চমী তিথিতে সরস্বতী পূজা উদ্‌যাপন করা হয়। ১১ মাঘ ব্রাহ্ম সমাজের মাঘোৎসব। বহু কবিতায় মাঘ মাস একটি বিষয় হিসাবে উপস্থাপিত।

## তথ্যসূত্র

## বহিঃসংযোগ

বিষয়শ্রেণী:মাঘ
বিষয়শ্রেণী:বাংলা পঞ্জিকার মাস
ফাল্গুন

**ফাল্গুন** বা ফাগুন বাংলা সনের একাদশ মাস, এমনকি নেপালি বর্ষপঞ্জীরও এবং ভারতীয় রাষ্ট্রীয় শকাব্দের দ্বাদশ এবং সমাপনী মাস। এই মাস বসন্তের আগমনী বার্তা দেয়, যা বাংলাদেশ, নেপাল এবং আসামের ষষ্ঠ ও অন্তিম ঋতু। গ্রেগরীয় বর্ষপঞ্জী অনুযায়ী ফাল্গুন মাস সাধারণত ১৩ ফেব্রুয়ারি থেকে শুরু হয়। বাংলাদেশে বাংলা বর্ষপঞ্জি কয়েকবার সংস্কার করা হয়েছে। সর্বশেষ সংস্কার অনুযায়ী ২০২০ সাল থেকে সরকারি ভাবে ফাল্গুন মাস ১৪ ফেব্রুয়ারি থেকে শুরু হয়।

## নামের উৎস
নামটি এসেছে উত্তরফাল্গুনী নক্ষত্রে সূর্যের অবস্থান থেকে।

## সংস্কৃতি

### বাংলাদেশ
ফাল্গুনের প্রথম দিনকে বাংলাদেশে পহেলা ফাল্গুন ও বসন্ত বরণ উৎসব হিসেবে উদ্‌যাপন করা হয়, যা ১৯৯১ সালে সর্বপ্রথম ঢাকা বিশ্ববিদ্যালয়ের চারুকলা অনুষদ কর্তৃক আয়োজন করা হয়েছিল।

## ফাগ
ফাগুন মাসে হোলি উৎসবে আবীর ব্যবহার হয় বলে আবীরের অন্য নাম ফাগ।

## তথ্যসূত্র

## বহিঃসংযোগ

বিষয়শ্রেণী:ফাল্গুন
বিষয়শ্রেণী:বাংলা পঞ্জিকার মাস
চৈত্র

**চৈত্র** বা **চৈৎ** বাংলা সনের দ্বাদশ ও সমাপনী মাস এবং ভারতীয় রাষ্ট্রীয় শকাব্দের প্রথম মাস। বসন্তের শেষ।

## নামের উৎস
নামটি এসেছে চিত্রা নক্ষত্রে সূর্যের অবস্থান থেকে।

## তথ্যসূত্র

## বহিঃসংযোগ

বিষয়শ্রেণী:চৈত্র
বিষয়শ্রেণী:বাংলা পঞ্জিকার মাস
গ্রীষ্ম

**গ্রীষ্ম** হলো বছরের উষ্ণতম কাল, যা পৃথিবীর উত্তর গোলার্ধে সাধারণত জুন, জুলাই এবং আগস্ট জুড়ে অবস্থান করে। পৃথিবীর সর্বত্রই গ্রীষ্ম হলো কর্মোদ্যমের সময়। বিশেষ করে শীতপ্রধান দেশগুলোতে গ্রীষ্ম খুবই আরাধ্য, কারণ সেসকল দেশে শীতকালে কোনো ফসল উৎপাদিত হয় না, গ্রীষ্মকালেই সব ফসল উৎপাদন করে রাখতে হয়।

বাংলা বর্ষপঞ্জি অনুযায়ী প্রথম দুই মাস বৈশাখ ও জ্যৈষ্ঠ জুড়ে গ্রীষ্মকাল। এই সময় সূর্যের প্রচন্ড তাপে উত্তপ্ত হয়ে ওঠে ভূমি, পানি শুকিয়ে যায়, অনেক নদীই নাব্যতা হারায়, জলশূণ্য মাটিতে ধরে ফাটল। ইংরেজি এপ্রিল মাস সবচেয়ে উষ্ণতম মাস। এ সময় তাপমাত্রা সর্বোচ্চ ৩৮ ° সেলসিয়াস পর্যন্ত উঠে যেতে পারে। গ্রীষ্মকালের শেষার্ধ্বে সন্ধ্যাসমাগত সময়ে ধেয়ে আসে কালবৈশাখী ঝড়। দক্ষিণ এশিয়ার দেশগুলোতে এসময় গাছে গাছে বিভিন্ন মৌসুমী ফল দেখা যায়, যেমন: আম, কাঁঠাল, লিচু ইত্যাদি। বাংলা বর্ষপঞ্জি অনুযায়ী এর পরের ঋতুটিই হলো বর্ষাকাল। সেসময় প্রচন্ড বৃষ্টিপাত গ্রীষ্মকালীন সব তপ্ততা মিটিয়ে দেয়।

## গ্রীষ্মে ফোটা ফুল
গ্রীষ্মে ফোটা ফুল হচ্ছে অর্জুন, ইপিল ইপিল, কনকচূড়া, করঞ্জা,  কামিনী,  ক্যাজুপুট, গাব, জারুল, জ্যাকারান্ডা, তেলসুর, দেবদারু, নাগকেশর, নাগেশ্বর, নিম,  পরশপিপূল, পলকজুঁই,  পাদাউক,  পারুল, পালাম, বনআসরা, বরুণ, বাওবাব, বেরিয়া, মাকড়িশাল, মিনজিরি, মুচকুন্দ, মেহগনি, রক্তন, সোনালু, স্বর্নচাঁপা ইত্যাদি।
## গ্রীষ্মে উৎপাদিত ফল
আম,তরমুজ,জাম,লিচু,কাঠাল,জামরুল,আনারস,ইত্যাদি

## চিত্রশালা

## তথ্যসূত্র

## বহিঃসংযোগ
* 

বিষয়শ্রেণী:ষড়ঋতু
বিষয়শ্রেণী:গ্রীষ্ম
শ্রাবণ

**শ্রাবণ** বা **শাওন** বাংলা সনের চতুর্থ মাস এবং ভারতীয় রাষ্ট্রীয় শকাব্দের পঞ্চম মাস। এটি বর্ষা ঋতুর দুটি মাসের মধ্যে একটি এবং এর মধ্য দিয়েই বর্ষাকালের সমাপ্তি।

## নামের উৎস
নামটি এসেছে শ্রবণা নক্ষত্রে সূর্যের অবস্থান থেকে।

## উল্লেখযোগ্য ঘটনা

* ১০ শ্রাবণ - ১৩৭৮ বঙ্গাব্দে সোহাগপুর গণহত্যায় ১৮৭ জন নিহত হন।
* ১৫ শ্রাবণ - ১৩৭৮ বঙ্গাব্দে নিউ ইয়র্ক সিটিতে কনসার্ট ফর বাংলাদেশ অনুষ্ঠিত হয়।
* ২২ শ্রাবণ - কবিগুরু রবীন্দ্রনাথ ঠাকুর ১৩৪৮ বঙ্গাব্দে মারা যান।

## তথ্যসূত্র

## বহিঃসংযোগ

বিষয়শ্রেণী:শ্রাবণ
বিষয়শ্রেণী:বাংলা পঞ্জিকার মাস
বর্ষা

**বর্ষা**, মৌসুমী বায়ুপ্রবাহের অঞ্চলগুলোতে উদযাপিত একটি ঋতু, যখন মৌসুমী বায়ুর প্রভাব সক্রিয় হওয়ায় প্রবল বৃষ্টিপাত হয়। বাংলা বর্ষপঞ্জি অনুযায়ী এটি হচ্ছে বাংলা বছরের দ্বিতীয় ঋতু, যেখানে আষাঢ় ও শ্রাবণ এই দুই মাস জুড়ে এই বর্ষাকাল ব্যাপৃত থাকে। বাংলা বছরে, বর্ষার আগের ঋতুটি হলো রৌদ্রতপ্ত গ্রীষ্ম আর পরের ঋতুটি হলো শ্যামল শরৎ।

## বর্ষায় ফোটা ফুল
বর্ষায় চারপাশ মুখরিত থাকে কদম, কেয়া, কামিনী, বেলি ও বকুলের সুবাসে।

বর্ষায় ফোটা ফুলগুলোর মধ্যে উল্লেখযোগ্য হল- কদম, বকুল, চাঁপা, লিলি, ঘাসফুল, শাপলা, মালতি লতা, কামিনী, দোপাটি ও প্রভৃতি

## চিত্রশালা

## তথ্যসূত্র

## বহিঃসংযোগ
* 

বিষয়শ্রেণী:ষড়ঋতু
বিষয়শ্রেণী:বৃষ্টি
বিষয়শ্রেণী:ঋতু
শরৎ

ভাদ্র ও আশ্বিন মাস মিলে **শরৎ** বাংলার ষড়ঋতুর তৃতীয় ঋতু। শরৎকে ইংরেজিতে "অটাম" বলা হলেও উত্তর আমেরিকায় একে "ফল" হিসেবে ডাকা হয়। পৃথিবীর ৪টি প্রধান ঋতুর একটি হচ্ছে শরৎকাল। উত্তর গোলার্ধে সেপ্টেম্বর মাসে এবং দক্ষিণ গোলার্ধে মার্চ মাসে শরৎকাল গ্রীষ্মকাল ও শীতকালের মধ্যবর্তী ঋতু হিসেবে আগমন করে। এসময় রাত তাড়াতাড়ি আসে এবং আবহাওয়া ঠাণ্ডা হতে থাকে। এই সময়ের অন্যতম বৈশিষ্ট্য হচ্ছে পত্রঝরা বৃক্ষের পাতার ঝরে যাওয়া।

## শরতের ফুল
শরতের ফুল হচ্ছে হিমঝুরি, গগনশিরীষ, ছাতিম, পাখিফুল, পান্থপাদপ, বকুল, মিনজিরি, শেফালি, শিউলি, কলিয়েন্ড্রা, কাশফুল ইত্যাদি।
## শরতের ফল
আমলকী,জলপাই,তাল, জগডুমুর,করমচা, চালতা ইত্যাদি।

## তথ্যসূত্র

## বহিঃসংযোগ
* 

বিষয়শ্রেণী:ষড়ঋতু
বিষয়শ্রেণী:শরৎ
আশ্বিন

**আশ্বিন** বাংলা সনের ষষ্ঠ মাস এবং হিন্দু পঞ্জিকা ও ভারতীয় রাষ্ট্রীয় শকাব্দের সপ্তম মাস। শরতের সমাপ্তি। বৈদিক জ্যোতিষশাস্ত্র অনুসারে, সূর্য কন্যা তারামণ্ডলে প্রবেশ করলে এই মাসের আগমন ঘটে। বাংলাদেশের সর্বশেষ সংশোধিত পঞ্জিকা অনুসারে, আশ্বিন এখন ৩০ দিনের পরিবর্তে ৩১ দিন নিয়ে গঠিত। এই সংশোধনটি ১৬ অক্টোবর ২০১৯ থেকে কার্যকর হয়৷

## নামের উৎস
নামটি এসেছে অশ্বিনী নক্ষত্রে সূর্যের অবস্থান থেকে।

## উৎসব
আশ্বিন মাসে কয়েকটি ধর্মীয় উৎসব পালিত হয়ে থাকে। সেগুলো হল -
* নবরাত্রি 
* দুর্গাপূজা
* বিজয়া দশমী
* কোজাগরী লক্ষ্মী পূজা
* কালী পূজা ও দীপাবলি

## আরও দেখুন
* ভারতীয় জ্যোতির্বিজ্ঞান

## তথ্যসূত্র

## বহিঃসংযোগ


বিষয়শ্রেণী:বাংলা পঞ্জিকার মাস
*07
অগ্রহায়ণ

**অগ্রহায়ণ** বা **অঘ্রান** বাংলা সনের অষ্টম এবং শকাব্দের নবম মাস। এই মাসের আরেক নাম **মার্গশীর্ষ**। কথ্য বাংলা ভাষায় এই মাসটিকে **আঘন** নামে চিহ্নিত করা হয়। **[[মৃগশিরা]]** নামক তারা থেকে 'মার্গশীর্ষ' নাম এসেছে। 'অগ্র' শব্দের অর্থ 'আগে' আর 'হায়ণ' শব্দের অর্থ 'ধান'। যেহেতু ধানের মৌসুমের অগ্রে এই মাসটি শুরু হতো, তাই এই মাসের নাম 'অগ্রহায়ণ'। এটি হেমন্ত ঋতুর দ্বিতীয় মাস। "অগ্রহায়ণ" শব্দের অভিধানিক অর্থ বছরের যে সময় শ্রেষ্ঠ ব্রীহি (ধান) উৎপন্ন হয়। অতীতে এই সময় প্রচুর ধান উৎপাদিত হত বলে এই মাসটিকে অগ্রহায়ণ বলা হয়। 

বাঙালি হিন্দু সমাজের বিশ্বাস অনুযায়ী, অগ্রহায়ণ মাস বিবাহের পক্ষে বিশেষ শুভ মাস। পশ্চিমবঙ্গের এই মাসেই নবান্ন উৎসব ও লক্ষ্মীপূজার বিশেষ আয়োজন করা হয়।

## তথ্যসূত্র

## বহিঃসংযোগ


বিষয়শ্রেণী:বাংলা পঞ্জিকার মাস
আষাঢ়

**আষাঢ়** বাংলা সনের তৃতীয় মাস। ভারতীয় রাষ্ট্রীয় শকাব্দের চতুর্থ মাস। এটি বাংলার বর্ষা মৌসুমের অন্তর্ভুক্ত দুই মাসের প্রথম মাস।

## নামের উৎস
নামটি এসেছে পূর্বাষাঢ়া নক্ষত্র ও উত্তরাষাঢ়া নক্ষত্রে সূর্যের অবস্থান থেকে।

## তথ্যসূত্র

## বহিঃসংযোগ


বিষয়শ্রেণী:বাংলা পঞ্জিকার মাস
কার্তিক

**কার্তিক** বা **কার্ত্তিক** বাংলা সনের সপ্তম মাস এবং হিন্দু পঞ্জিকা ও ভারতীয় রাষ্ট্রীয় শকাব্দের অষ্টম মাস। হেমন্তের শুরু। এই মাসে কার্তিক দীপোৎসবের মতো অনেক উৎসব পালিত হয়।

## নামের উৎস
মাসের নামটি কৃত্তিকা নক্ষত্রের নাম থেকে এসেছে।

## উৎসব
[থাম্ব| [কার্তিকা ব্রত উপলক্ষে টাঙানো এক সারি আকাশ বাতি।]]
এই মাসে বেশ কয়েকটি উল্লেখযোগ্য উৎসব পালিত হয়। সেগুলো হল:
* ভাইফোঁটা
* কার্তিক পূর্ণিমা
* কার্তিক একাদশী
* দীপাবলি (কালীপূজা, লক্ষ্মী পূজা, গোবর্ধন পূজা/অন্নকুট, ভাইফোঁটা)
* বলীপ্রতিপদ

## আরো পড়ুন

* ভারতীয় জ্যোতির্বিজ্ঞান

## তথ্যসূত্র

## বহিঃসংযোগ
* Festivals in Karthika masam 

বিষয়শ্রেণী:কার্তিক
বিষয়শ্রেণী:বাংলা পঞ্জিকার মাস
*08
বসন্ত

thumb|Right|ঢাকা বিশ্ববিদ্যালয়ের চারুকলায় বসন্ত বরণ মঞ্চ, ১৪২০
**বসন্ত** ষড়ঋতুর সর্বশেষ ঋতু।বসন্ত কে ঋতুর রাজা বলা হয়।ফাল্গুন এবং চৈত্র মাস মিলে হয় বসন্ত ঋতু। বসন্ত ঋতুর আগমন ঘটে শীত চলে যাবার পর এবং গ্রীষ্ম আসার আগে। গ্রীষ্মমণ্ডলীয় এলাকায় তাপমাত্রা বাড়তে থাকে কারণ পৃথিবী সূর্যের দিকে হেলে থাকে। পৃথিবীর অনেক প্রান্তে এই ঋতুতে ফুল ফুটে, গাছে নতুন পাতা গজায়, নতুন গাছের জন্ম হয়। এর ফলে গাছপালা বেড়ে উঠে, ফুল ও ফলের পরবর্তী বেড়ে ওঠায় গুরুত্বপূর্ণ ভূমিকা রাখে।বসন্ত ঋতুতে বিভিন্ন ধরনের ফুল পাওয়া যায়।যেমন:মহুয়া , কুঅঁসুম,গাব,পলাশ আরও অনেক ফুল ফোটে।বসন্ত ঋতুর অন্যতম  বৈশিষ্ট্য হলো যে এই ঋতুতে বাঙালির প্রাণের উৎসব দোল বা রঙের উৎসব পালিত হয়।

## আবহাওয়ার হিসাব
আবহাওয়াবিদরা সাধারণত অনেক জলবায়ু অঞ্চলে চারটি ঋতু সংজ্ঞায়িত করেন: বসন্ত, গ্রীষ্ম, শরৎ (পতন) এবং শীতকাল। এগুলি মাসিক ভিত্তিতে তাদের গড় তাপমাত্রার মান দ্বারা নির্ধারিত হয়, প্রতিটি ঋতু তিন মাস স্থায়ী হয়। সংজ্ঞা অনুসারে তিনটি উষ্ণতম মাস হল গ্রীষ্ম, তিনটি শীতলতম মাস হল শীত, এবং মধ্যবর্তী ফাঁক হল বসন্ত এবং শরৎ। আবহাওয়া সংক্রান্ত বসন্ত তাই, বিভিন্ন অঞ্চলে বিভিন্ন তারিখে শুরু হতে পারে।

মার্কিন যুক্তরাষ্ট্র এবং যুক্তরাজ্যে, বসন্ত মাস হল মার্চ, এপ্রিল এবং মে। 

অস্ট্রেলিয়ায়, বসন্ত মাস সেপ্টেম্বর, অক্টোবর এবং নভেম্বর। 

## বসন্তে ফোটা ফুল
বসন্তে ফোটা ফুল হচ্ছে অশোক, আকআড়কাঁটা, হিমঝুরি, ইউক্যালিপটাস, রক্তকাঞ্চন, কুরচি, কুসুম,  গাব, গামারি, গ্লিরিসিডিয়া, ঘোড়ানিম,  জংলীবাদাম, জ্যাকারান্ডা, দেবদারু, নাগেশ্বর,  পলকজুঁই, পলাশ, পাখিফুল,    পালাম, বুদ্ধনারিকেল, মণিমালা, মহুয়া, মাদার, মুচকুন্দ, রুদ্রপলাশ,  শাল, শিমুল, স্বর্ণশিমূল, ক্যামেলিয়া ইত্যাদি।
## বসন্ত উৎসব
বসন্তে বাংলাদেশ ও ভারতে বিভিন্ন  উতসব পালন করা হয়।
* পহেলা ফাল্গুন
* পশ্চিমবঙ্গে শান্তিনিকেতনে বসন্ত উৎসব।
*  দোলযাত্রা ও হোলি উৎসব।

## চিত্রশালা

## তথ্যসূত্র

## বহিঃসংযোগ
* 

বিষয়শ্রেণী:ষড়ঋতু
ভেরখোয়ান্‌স্ক্‌

**ভেরখোয়ান্‌স্ক্‌** রাশিয়ার, সাইবেরিয়ার পূর্বাঞ্চলে অবস্থিত পর্বতময় এক এলাকা। পৃথিবীর মানববসতি সম্পন্ন এলাকাগুলোর মধ্যে এখানেই এযাবৎকালের সর্বনিম্ন তাপমাত্রা রেকর্ড করা হয়েছিল। সাধারণত ভেরখোয়ান্‌স্ক্‌কে পৃথিবীর শীতলতম স্থান বলে মনে করা হয়।

প্রায় এক হাজার মানুষ বসবাস করেন এখানে। এ জায়গায় ১৮৯২ সালের ফেব্রুয়ারিতে ভয়ানক ঠান্ডা পড়েছিল। তাপমাত্রা নেমে এসেছিল মাইনাস ৬৯ দশমিক ৮ ডিগ্রি সেলসিয়াসে। তাই এ জায়গাটিকে উত্তর আর্কটিকের ‘শীতল মেরু’ বা ‘পোল অব কোল্ড’ নামে ডাকা হয়।

বিষয়শ্রেণী:রাশিয়ার পর্বত
হেমন্ত

**হেমন্ত** হলো ষড়ঋতুর চতুর্থ ঋতু, যা কার্তিক ও অগ্রহায়ণ মাসের সমন্বয়ে গঠিত। শরৎকালের পর এই ঋতুর আগমন। এর পরে আসে শীত, তাই হেমন্তকে বলা হয় শীতের পূর্বাভাস। *কৃত্তিকা* ও *আর্দ্রা* এ দুটি তারার নাম অনুসারে নাম রাখা হয়েছে কার্তিক ও অগ্রহায়ণ মাসের। কার্তিকের পর আসে সর্বজনীন লৌকিক উৎসব নবান্ন। ‘অগ্র’ ও ‘হায়ণ’ এ দু’অংশের অর্থ যথাক্রমে ‘ধান’ ও ‘কাটার মৌসুম’। সম্রাট আকবর অগ্রহায়ণ মাসকেই বছরের ১ম মাস বা খাজনা তোলার মাস ঘোষণা করেছিলেন।এসময় ধান কাটা হয়।

## ফসল ও ফলফুল
এক সময় বাংলায় বছর শুরু হতো হেমন্ত দিয়ে। কারণ, ধান উৎপাদনের ঋতু হলো এই হেমন্ত। বর্ষার শেষ দিকে বোনা আমন-আউশ শরতে বেড়ে ওঠে। আর হেমন্তের প্রথম মাস কার্তিকে ধান পরিপক্ব হয়। এ ঋতুতে ফোটে গন্ধরাজ, মল্লিকা, শিউলি, কামিনী, হিমঝুরি, দেব কাঞ্চন, রাজ অশোক, ছাতিম, বকফুল।এই ঋতুতে পাওয়া যায় শীতের ঘ্রান।

## নবান্ন উৎসব

thumbnail|right|ফসল তোলার প্রস্তুতি
হেমন্তের ফসল কাটাকে কেন্দ্র করেই নবান্ন উৎসবের সূচনা হয়। নবান্ন (অর্থঃ *নতুন অন্ন*) পশ্চিমবঙ্গ ও বাংলাদেশের ঐতিহ্যবাহী শস্যোৎসব। নবান্ন হল নতুন আমন ধান কাটার পর সেই ধান থেকে প্রস্তুত চালের প্রথম রান্না উপলক্ষে আয়োজিত উৎসব, যা সাধারণত অগ্রহায়ণ মাসে আমন ধান পাকার পর এই উৎসব অনুষ্ঠিত হয়।

বাংলাদেশের কোন কোন অঞ্চলে ফসল তোলার পরদিনই নতুন ধানের নতুন চালে ফিরনি-পায়েশ অথবা ক্ষীর তৈরি করে আত্মীয়স্বজন ও পাড়া-প্রতিবেশীর ঘরে ঘরে বিতরণ করা হয়। নবান্নে জামাইকে নিমন্ত্রণ করা হয়, মেয়েকেও বাপের বাড়িতে ‘নাইওর’ আনা হয়।

নবান্নে নানা ধরনের দেশীয় নৃত্য, গান, বাজনাসহ আবহমান বাংলার সাংস্কৃতিক অনুষ্ঠান পালিত হয়। লাঠিখেলা, বাউলগান, নাগরদোলা, বাঁশি, শখের চুড়ি, খৈ, মোয়ার পসরা বসে গ্রাম্য মেলায়।

## অন্যান্য অঞ্চলে
ইউরোপে ১লা সেপ্টেম্বর থেকে হেমন্তের শুরু। সেখানে একে বলা হয় বৈচিত্র্যময় রঙ ও পাতা ঝরার ঋতু। ঝাউ গাছগুলো ছাড়া সব গাছেরই পাতা এ সময় ঝরে যেতে শুরু করে এবং শীতের আগমনের আগেই সব বৃক্ষই ন্যাড়া হয়ে যায়।

## জনপ্রিয় সংস্কৃতিতে
নবান্ন, হেমন্ত ঋতুর শান্ত প্রকৃতি অনেক কবি সাহিত্যিক নানা ভাবে তাদের রচনায় তুলে ধরেছেন, তাদের মধ্যে উল্লেখযোগ্য; রবীন্দ্রনাথ ঠাকুর, জাতীয় কবি কাজী নজরুল ইসলাম সুফিয়া কামাল, জসীম উদ্ দীন, জীবনানন্দ দাশ, গোলাম মোহাম্মদ প্রমুখ।

কাজী নজরুল ইসলামের ‘অঘ্রাণের সওগাত’ কবিতায় নবান্নের চিত্রটি বেশ উপভোগ্য। হেমন্ত ঋতুতে নিয়ে কবি সুফিয়া কামালের ছড়া-কবিতা *হেমন্ত*।
সবুজ পাতার খামের ভেতর
হলুদ গাঁদা চিঠি লেখে

কোন্ পাথারের ওপার থেকে
আনল ডেকে হেমন্তকে?

এছাড়াও এই ঋতুকে নিয়ে বিশ্বকবি রবীন্দ্রনাথ ঠাকুর *হিমের রাতে ওই* গানটিতে লিখেছেনঃ

হিমের রাতে ওই গগনের দীপগুলিরে,
হেমন্তিকা করল গোপন আঁচল ঘিরে।

ঘরে ঘরে ডাক পাঠালো ‘দীপালিকায় জ্বালাও আলো,
জ্বালাও আলো, আপন আলো, সাজাও আলোয় ধরিত্রীরে।’

বিশ্বকবি তার *নৈবদ্যে স্তব্ধতা* কবিতায় লিখেছেনঃ

‘আজি হেমন্তের শান্তি ব্যাপ্ত চরাচরে
জনশূন্য ক্ষেত্র মাঝে দীপ্ত দ্বিপ্রহরে

শব্দহীন গতিহীন স্তব্ধতা উদার

রয়েছে পড়িয়া শ্রান্ত দিগন্ত প্রসার
স্বর্ণশ্যাম ডানা মেলি।’

## জলবায়ু পরিবর্তনের প্রভাব
জলবায়ু পরিবর্তনের ফলে বাংলাদেশে সাম্প্রতিক কয়েক বছর ধরে ষড়ঋতুর মধ্যে চারটি ঋতুর উপস্থিতি টের পাওয়া যাচ্ছে। আর বাকি দুটি ঋতু *হেমন্ত* ও *বসন্ত* প্রকৃতি থেকে প্রায় হারিয়ে গিয়েছে।

## আরোও দেখুন
* নবান্ন
* ঋতু
* শীত
* হেমন্ত মুখোপাধ্যায়

## বহিঃসংযোগ
* জার্মানিতে হেমন্ত, ডয়েচভেলে বাংলায় ছবি গ্যালারি
* 

## তথ্যসূত্র

বিষয়শ্রেণী:ষড়ঋতু
বিষয়শ্রেণী:ঋতু
জ্যৈষ্ঠ

**জ্যৈষ্ঠ** বা **জেঠ**, যা **জৈঠ** বা **জষ্টি** নামেও পরিচিত, হল বাংলা সনের দ্বিতীয় মাস এবং গ্রীষ্মের শেষ মাস। জ্যেষ্ঠা নক্ষত্রের নামানুসারে এই মাসের নামকরণ করা হয়েছে।

## জন্ম
* ১২৩৬ - মাধবচন্দ্র চট্টোপাধ্যায় - গণিতবিদ, বিশুদ্ধ সিদ্ধান্ত পঞ্জিকার প্রতিষ্ঠাতা
* ১৩০৬ - কাজী নজরুল ইসলাম, বিশিষ্ট কবি, সংগীতস্রষ্টা, দার্শনিক ও সাহিত্যিক (বাংলাদেশের জাতীয় কবি)।

## মৃত্যু
* ১৩০৬ - বিজয়কৃষ্ণ গোস্বামী - ব্রাহ্মনেতা, পরবর্তীকালে বৈষ্ণব ধর্মগুরু
* ১৩১২ - মাধবচন্দ্র চট্টোপাধ্যায় - গণিতবিদ, বিশুদ্ধ সিদ্ধান্ত পঞ্জিকার প্রতিষ্ঠাতা

## তথ্যসূত্র

বিষয়শ্রেণী:বাংলা পঞ্জিকার মাস
বিষয়শ্রেণী:জ্যৈষ্ঠ
গ্লাইডার

**গ্লাইডার** হচ্ছে এক ধরনের উড়োযান যার দ্বারা ইঞ্জিন ব্যবহার না করেই ওড়া সম্ভব। পাখিদের ওড়ার কৌশল অনুকরণ করে গ্লাইডার নির্মাণ করা হয়। পরবর্তীতে গ্লাইডারে ইঞ্জিন ব্যবহার করা হয়।

## তথ্যসূত্র

বিষয়শ্রেণী:  গ্লাইডার বিমান
বিষয়শ্রেণী:   ক্রীড়া সরঞ্জাম
জুম চাষ

**জুম চাষ** (Shifting Cultivation) পাহাড়ি পার্বত্য চট্টগ্রামের ১৩টির বেশি ক্ষুদ্র নৃগোষ্ঠীর বসবাস। পাহাড়িদের জুম চাষ হলো এলাকায় প্রচলিত এক ধরনের কৃষিপদ্ধতি। "জুম চাষ" বিশেষ শব্দে "ঝুম চাষ" নামেও পরিচিত। "ঝুম চাষ" এক ধরনের স্থানান্তরিত কৃষিপদ্ধতি। এটি মূলত জঙ্গল কেটে পুড়িয়ে চাষ করা হয়, আবার সেই স্থানে জমির উর্বরতা কমে গেলে পূর্বের স্থান হতে কৃষি জমি স্থানান্তরিত করে অন্যত্র আবার কৃষি জমি গড়ে ওঠে। পাহাড়ের গায়ে ঢালু এলাকায় এই চাষ করা হয়। এই পদ্ধতির চাষে বছরের বিভিন্ন সময় বিভিন্ন ফসল উৎপাদন করা সম্ভব হয়।
জুম চাষ পার্বত্য অঞ্চলের ক্ষুদ্র-নৃগোষ্ঠীদের জীবন জীবিকার প্রধান অবলম্বন। বর্তমানে প্রতি বছর প্রায় ২০০০০ হেক্টর ভূমি এ পদ্ধতিতে চাষাবাদ করা হয়। "ঝুম চাষ" ভারতে পোড়ু, বীরা, পোনম, প্রভৃতি নামেও পরিচিত। চাকমা মারমা ও ত্রিপুরা ছাড়াও অন্যান্য পাহাড়ি জনগোষ্ঠীর মানুষের মাঝে জুম চাষ বেশ জনপ্রিয়।

মূলত কিছু (৩-৫) বছর পাহাড়ের গায়ে, কিছু স্থানে চাষ করে সেই স্থানকে উর্বরতা বৃদ্ধি করার জন্য রেখে দিয়ে, আবার পাহাড়ের অন্য স্থানে গিয়ে জঙ্গল পরিষ্কার করে চাষাবাদ করাই হলো জুম চাষ।

## তথ্যসূত্র

বিষয়শ্রেণী:আদিবাসীদের জীবিকা
বিষয়শ্রেণী:চাষ পদ্ধতি
বিষয়শ্রেণী:কৃষি
বিষয়শ্রেণী:বনবিজ্ঞান
বিষয়শ্রেণী:কৃষি ও পরিবেশ
বিষয়শ্রেণী:প্রকার অনুযায়ী কৃষি
ইগলু

ডান|থাম্ব|ইগলু**ইগলু** চিরতুষার দেশের বাসিন্দা এস্কিমোদের বাসস্থান হিসেবে পরিচিত। ইগলু বরফ কেটে তৈরি করা হয়। এটি দেখতে অনেকটা গম্বুজের মতো। ইগলু তৈরি করার সময় ভিতর থেকে তৈরি করা হয়। প্রথমে এর দরজা থাকে না তবে ইগলু তৈরি করা শেষ হয়ে গেলে নির্মাণকারি নিচের দিকে একটা দরজা কেটে বের হয়ে আসে যা পরবর্তীতে ভিতরে যাতায়াতের জন্য ব্যবহৃত হয়।

থাম্ব|ডান|ইগলু তৈরির সময়ে যেভাবে বরফ খণ্ড বসানো হয়।
যদিও ইগলু ইনুইটদের (কানাডার আদিবাসী) সাথে যুক্ত,তবে ঐতিহ্যগতভাবে শুধুমাত্র কানাডার সেন্ট্রাল আর্কটিক এবং গ্রিনল্যান্ডের কানাক এলাকার ইনুইটরা ইগলু ব্যবহার করতো । অন্যান্য ইনুইটরা তিমির হাড় এবং চামড়া দিয়ে তৈরি ঘরকে নিরোধক করার জন্য তুষার ব্যবহার করতো। তুষার ব্যবহার করা হতো, কারণ এতে আটকে থাকা বায়ু থলি একে অন্তরক করে তোলে। ইগলুর বাইরের তাপমাত্রা −৪৫° সেলসিয়াস (−৪৯° ফারেনহাইট)-এর কম হতে পারে। কিন্তু ভিতরে,শুধুমাত্র শরীরের তাপ দিয়ে উষ্ণ হয়ে তাপমাত্রা −৭° থেকে ১৬° সেলসিয়াস (১৯° থেকে ৬১° ফারেনহাইট) হতে পারে ।

## তথ্যসূত্র

বিষয়শ্রেণী:স্থাপনা
বিষয়শ্রেণী:বাড়ির ধরন
বিষয়শ্রেণী:উত্তর আমেরিকার ভবন ও স্থাপনা
বিষয়শ্রেণী:গ্রিনল্যান্ডের সংস্কৃতি
বিষয়শ্রেণী:গম্বুজ
গি ফোর্জে

thumb|গি ফোর্জে
**গি ফোর্জে**  () (জন্ম জানুয়ারি ৪, ১৯৬৫) আশির দশক ও নব্বইয়ের দশকের একজন কৃতি ফরাসি টেনিস খেলোয়াড়। তিনি ১৯৯১ ও ১৯৯৬ সালে ডেভিস কাপ বিজয়ী ফরাসি টেনিস দলের দলনেতা ছিলেন।

## পাদটীকা


বিষয়শ্রেণী:১৯৬৫-এ জন্ম
বিষয়শ্রেণী:ফরাসি টেনিস খেলোয়াড়
বিষয়শ্রেণী:হপম্যান কাপের প্রতিযোগী
বিষয়শ্রেণী:জীবিত ব্যক্তি
বিষয়শ্রেণী:১৯৮৪ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:১৯৮৮ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:১৯৯২ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:প্যান্ডোরা পেপার্সে নাম থাকা ব্যক্তি
বিষয়শ্রেণী:২০শ শতাব্দীর ফরাসি পুরুষ ক্রীড়াবিদ
শফিউল আরেফিন

**দেওয়ান শফিউল আরেফিন টুটুল** (**টুটুল** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। টুটুল তার খেলোয়াড়ি জীবনের অধিকাংশ সময় ঢাকা আবাহনীর হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেছেন।

১৯৭৪–৭৫ মৌসুমে, বাংলাদেশী ফুটবল ক্লাব ধানমন্ডির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ধানমন্ডি হতে ঢাকা আবাহনীতে যোগদান করেছিলেন; যেখানে তিনি অবসর গ্রহণ করার পূর্ব পর্যন্ত খেলেছিলেন। ব্যক্তিগতভাবে, টুটুল বেশ কিছু পুরস্কার জয়লাভ করেছেন, যার মধ্যে সাবেক ফুটবলার ও বর্তমান ক্রীড়া সংগঠক হিসেবে অসাধারণ ভূমিকার জন্য ২০০৯ সালে জাতীয় ক্রীড়া পুরস্কার জয় অন্যতম।

## প্রারম্ভিক জীবন
দেওয়ান শফিউল আরেফিন টুটুল বাংলাদেশের মানিকগঞ্জে সিংগাইরে জন্মগ্রহণ করেছেন এবং সেখানেই তার শৈশব অতিবাহিত করেছেন।

## অবসর
খেলোয়াড়ি জীবনের ইতি টানার পর টুটুল বাংলাদেশ আওয়ামী লিগের কেন্দ্রীয় যুব ও ক্রীড়া বিষয়ক সম্পাদকের দায়িত্ব পালন করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:বাংলাদেশ আওয়ামী লিগের রাজনীতিবিদ
খোদা বক্স মৃধা

**খোদা বক্স মৃধা** (জানুয়ারি ২২, ১৯৪৫ – মার্চ ৩০, ২০১০) বাংলাদেশের একজন জনপ্রিয় ক্রীড়া ধারাভাষ্যকার, খেলোয়াড় ও ক্রীড়া সংগঠক। তিনি দীর্ঘদিন বাংলাদেশ টেলিভিশন ও বেতারে এ বিভিন্ন ক্রীড়ানুষ্ঠান সম্প্রচারে ধারাভাষ্য দিয়েছেন।

## প্রারম্ভিক জীবন
খোদা বক্স ২২ জানুয়ারি ১৯৪৫ সালে রাজশাহীর হেতেমখাঁয় জন্মগ্রহণ করেন। তিনি রাজশাহীর মুসলিম উচ্চ বিদ্যালয় থেকে ১৯৬১ সালে মাধ্যমিক শিক্ষা সমাপ্ত করে রাজশাহী কলেজে ভর্তি হন ১৯৬৩ সালে এইচএসসি পাস করেন। এরপর তিনি রাজশাহী বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রী অর্জন করেন।

## কর্মজীবন
### শিক্ষকতা
১৯৬৮ সালে সিলেট এমসি কলেজে রাষ্ট্রবিজ্ঞান বিষয়ে অধ্যাপনা দিয়ে শিক্ষকতা পেশার শুরু। এরপর তিনি বিভিন্ন সময় রাজশাহী সরকারি সিটি কলেজ, নিউ গভর্নমেন্ট ডিগ্রি কলেজ, রাজশাহী কলেজ এবং রাজশাহী সরকারি মহিলা কলেজে দায়িত্ব পালন করেন। ১৯৯৪ সালের মে মাসে তিনি শরীয়তপুরের নড়িয়া সরকারি কলেজের অধ্যক্ষ নিযুক্ত হন। ২০০৩ সালে রাজশাহী সরকারি কলেজ থেকে শিক্ষকতা পেশা থেকে অবসর গ্রহণ করেন।

### ক্রীড়াঙ্গনে অবদান
খোদা বক্স খেলোয়াড় হিসেবে রাজশাহী জেলা ক্রিকেট দলের অধিনায়কত্ব করেছেন। রাজশাহীতে ১৯৬০ সালে তিনি প্রতিষ্ঠা করেছেন সানরাইজ স্পোর্টিং ক্লাব নামের একটি ক্রীড়া সংগঠন।

১৯৭২ সালে এক অডিশনের মাধ্যমে তিনি বাংলাদেশ বেতারে ধারাভাষ্যকার হিসেবে সুযোগ পান। ধারাভাষ্যে তার অভিষেক হয় সে বছরই কলকাতা ইস্টবেঙ্গল বনাম রাজশাহী জেলা ফুটবল দলের একটি প্রদর্শনী ম্যাচে, যা রাজশাহী বেতারে সরাসরি সম্প্রচারিত হয়। এর ছয় বছর পর তিনি বাংলাদেশ টেলিভিশনে ধারাভাষ্যকার হিসেবে তালিকাভুক্ত হন। এরপর থেকে মৃত্যুর পূর্বে প্রায় ৩৮ বছর ধারাভাষ্যকার হিসেবে কাজ করেছেন তিনি। ২০১০ সালের ২১ মার্চ চট্টগ্রামে অনুষ্ঠিত বাংলাদেশ বনাম ইংল্যান্ডের মধ্যকার ক্রিকেট ম্যাচে তিনি যে ধারাভাষ্য দেন, সেটিই ছিল তার সর্বশেষ ধারাভাষ্য।

এছাড়া তিনি রাজশাহী টেনিস কমপ্লেক্স ও রাজশাহী জেলা ক্রীড়া সংস্থার সদস্য ছিলেন; কাজ করেছেন বাংলাদেশ ক্রিকেট বোর্ডের নির্বাহী সদস্য হিসেবেও।

### অভিনয়
২০১০ সালে মুক্তিপ্রাপ্ত খিজির হায়াৎ খান পরিচালিত *[[জাগো]]* চলচ্চিত্রে তিনি ধারাভাষ্যকার হিসেবে অভিনয় করেন।

## মৃত্যু
খোদা বক্স মৃধা ৩০শে মার্চ, ২০১০ সালে মৃত্যুবরণ করেন। মৃত্যুর কিছুদিন আগ থেকেই তিনি টাইফয়েড ও নিউমোনিয়াতে ভুগছিলেন। তাকে হেতেমখাঁ কবরস্থানে দাফন করা হয়।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:বাংলাদেশী ক্রীড়া ধারাভাষ্যকার
বিষয়শ্রেণী:বাংলাদেশী ক্রীড়া সংগঠক
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:মুরারিচাঁদ কলেজের শিক্ষক
বিষয়শ্রেণী:রাজশাহী সরকারি সিটি কলেজের শিক্ষক
বিষয়শ্রেণী:রাজশাহী কলেজের শিক্ষক
বিষয়শ্রেণী:রাজশাহী সরকারি মহিলা কলেজের প্রাক্তন শিক্ষক
বিষয়শ্রেণী:নিউ গভর্নমেন্ট ডিগ্রী কলেজ, রাজশাহীর প্রাক্তন শিক্ষক
বিষয়শ্রেণী:রাজশাহীর ব্যক্তি
শামীম আজাদ

**শামীম আজাদ** একজন ব্রিটিশ-বাংলাদেশি সাহিত্যিক। দীর্ঘদিন যাবত যুক্তরাজ্যের রাজধানী লন্ডনে বসবাস করছেন।[২০২৩ সালে বাংলা একাডেমী পুরস্কার পেয়েছেন]  তাঁর কবিতায় বাংলাদেশের প্রকৃতির ভাষিক রূপ ফুটে ওঠেছে।

## প্রাথমিক জীবন
আজাদ ১৯৫২ সালের ১১ নভেম্বর ময়মনসিংহে (যে শহর ছিল তাঁর বাবার কর্মস্থল) জন্মগ্রহণ করেন। তাঁর পৈতৃক নিবাস সিলেটে। ১৯৬৭ সালে জামালপুর বালিকা উচ্চ বিদ্যালয় থেকে তিনি মাধ্যমিক পরীক্ষা দেন। এরপর ১৯৬৯ সালে কুমুদিনী সরকারি মহিলা কলেজ থেকে তিনি উচ্চ মাধ্যমিক পরীক্ষা দেন। এরপর তিনি ঢাকা বিশ্ববিদ্যালয়ে ভর্তি হন ১৯৭২ সালে স্নাতক ডিগ্রি অর্জন করেন এবং ১৯৭৩ সালে অর্জন করেন স্নাতকোত্তর ডিগ্রি।

১৯৯০ সালে শামীম আজাদ লন্ডনে যান।

## তথ্যসূত্র

## বহিঃসংযোগ

বিষয়শ্রেণী:বাংলাদেশী কবি
বিষয়শ্রেণী:বাঙালি কবি
বিষয়শ্রেণী:বাংলা ভাষার কবি
বিষয়শ্রেণী:ময়মনসিংহের ব্যক্তি
বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ব্রিটিশ ঔপন্যাসিক
বিষয়শ্রেণী:২১শ শতাব্দীর ব্রিটিশ ঔপন্যাসিক
বিষয়শ্রেণী:২০শ শতাব্দীর ব্রিটিশ কবি
বিষয়শ্রেণী:২১শ শতাব্দীর ব্রিটিশ কবি
বিষয়শ্রেণী:২০শ শতাব্দীর ব্রিটিশ লেখিকা
বিষয়শ্রেণী:২১শ শতাব্দীর ব্রিটিশ লেখিকা
বিষয়শ্রেণী:২১শ শতাব্দীর ব্রিটিশ লেখক
বিষয়শ্রেণী:ব্রিটিশ মুসলিম
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:ব্রিটিশ নারী ঔপন্যাসিক
বিষয়শ্রেণী:ব্রিটিশ বাংলাদেশী
বিষয়শ্রেণী:বাংলাদেশী লেখিকা
বিষয়শ্রেণী:ব্রিটিশ এশীয় লেখক
বিষয়শ্রেণী:বাংলাদেশী নারী কবি
বিষয়শ্রেণী:মুসলিম কবি
বিষয়শ্রেণী:ইংরেজি ভাষার কবি
বিষয়শ্রেণী:লন্ডনের লেখক
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:বাংলাদেশী লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:জামালপুর বালিকা উচ্চ বিদ্যালয়ের প্রাক্তন শিক্ষার্থী
বিষয়শ্রেণী:কুমুদিনী সরকারি কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
ফজলে লোহানী

**ফজলে লোহানী** (১৯২৮ – অক্টোবর ৩০, ১৯৮৫) বাংলাদেশের একজন প্রখ্যাত সাংবাদিক ও টেলিভিশন ব্যক্তিত্ব। বিটিভির ম্যাগাজিন অনুষ্ঠান যদি কিছু মনে না করেন-এর উপস্থাপক হিসেবে তিনি বিপুল জনপ্রিয়তা লাভ করেন। ১৯৮৫ সালে আকস্মিকভাবে মৃত্যুবরণ করেন। তার ভাই ফতেহ লোহানী ছিলেন বিশিষ্ট সাংস্কৃতিক ব্যক্তিত্ব।

## জন্ম ও শিক্ষা জীবন
লোহানী ১৯২৮ সালের ১২ মার্চ সিরাজগঞ্জ জেলার কাউলিয়া গ্রামে জন্মগ্রহণ করেন। বাবা আবু লোহানী ছিলেন সাংবাদিক ও সাহিত্যিক ও মা ফাতেমা লোহানী ছিলেন কলকাতা করপোরেশন স্কুলের শিক্ষিকা। তিনি সিরাজগঞ্জ বিএল স্কুল থেকে ম্যাট্রিক এবং কলকাতা প্রেসিডেন্সি কলেজ থেকে বিএসসি পাস করেন। ১৯৪৮ সালে ঢাকা বিশ্ববিদ্যালয়ে পদার্থবিজ্ঞান বিভাগে এমএসসি ক্লাসে ভর্তি হলেও চূড়ান্ত পরীক্ষায় অংশ নেননি। তার বড় ভাই ফতেহ লোহানী ছিলেন বিশিষ্ট সাংস্কৃতিক ব্যক্তিত্ব।

## কর্মজীবন
লোহানী ১৯৪৭ সালে ঢাকা থেকে *পূর্ব বাংলা* নামে সাপ্তাহিক পত্রিকা এবং ১৯৪৯ এ অগত্যা নামের একটি জনপ্রিয় মাসিক ম্যাগাজিন প্রকাশ করেন। জন্মভূমিতে সাংবাদিক হিসেবে কয়েক বছর কাজ করার পরে তিনি যুক্তরাজ্যে চলে যান এবং সেখানে বিবিসি তে কাজ করেন। পরবর্তীতে তিনি দেশে ফিরে এলে একজন সাংবাদিক এবং লেখক হিসেবেই পরিচিত ছিলেন। তিনি পেনশন নামে একটি চলচ্চিত্র প্রযোজনা করেন।

## তথ্যসূত্র

বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী টেলিভিশন ব্যক্তিত্ব
বিষয়শ্রেণী:১৯২৮-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:২০শ শতাব্দীর সাংবাদিক
বিষয়শ্রেণী:১৯২৯-এ জন্ম
বিষয়শ্রেণী:আফগান বংশোদ্ভূত বাংলাদেশী ব্যক্তি
বিষয়শ্রেণী:বনোয়ারী লাল সরকারি উচ্চ বিদ্যালয়ের প্রাক্তন শিক্ষার্থী
রকিবুল হাসান (ক্রিকেটার, জন্ম ১৯৫৩)

**এএসএম রকিবুল হাসান** (জন্ম: ১৯৫৩ - ) বাংলাদেশের এক কৃতি ক্রিকেট খেলোয়াড়। পাকিস্তান আমলে তার খেলোয়াড়ী জীবন শুরু। ওপেনিং ব্যাটার হিসেবে প্রচুর সফলতা অর্জন করেন। এক সময় পাকিস্তান টেস্ট দলে তার অন্তর্ভুক্তির সমূহ সম্ভাবনা ছিল। অনেকের মতে পূর্ব পাকিস্তানি ও বাঙালি বিধায় তাকে সেই সুযোগ দেওয়া হয়নি। ১৯৬৯-৭০ মৌসুমে ঢাকায় অনুষ্ঠিত পাকিস্তান-নিউজিল্যান্ড টেস্ট সিরিজে দ্বাদশ খেলোয়াড় হিসেবে পূর্ব পাকিস্তানের রকিবুল হাসান সুযোগ পান। বাংলাদেশ সৃষ্টির পর দীর্ঘদিন জাতীয় দলের ওপেনার হিসেবে দায়িত্ব পালন করেন। তিনি ২০২৩ সালে স্বাধীনতা পুরস্কার প্রাপ্ত ব্যক্তি।

## তথ্যসূত্র

## বহিঃসংযোগ

* ::: Star Weekend Magazine :::
* Raqibul Hasan
* Meet the only Bengali to have played for Pakistan
* Former captains praise brave new generation
* BanglaCricket: A Legendary Cricketer
* BanglaCricket : Rebuilding Broken Dreams

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:গোপালগঞ্জ জেলার ব্যক্তি
বিষয়শ্রেণী:বাংলাদেশ জাতীয় ক্রিকেট দলের অধিনায়ক
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:পূর্ব পাকিস্তানি ক্রিকেটার
বিষয়শ্রেণী:ঢাকা বিশ্ববিদ্যালয়ের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
বিষয়শ্রেণী:ক্রীড়ায় স্বাধীনতা পুরস্কার বিজয়ী
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
বিষয়শ্রেণী:স্বাধীনতা পুরস্কার বিজয়ী
আখ

**আখ** বা **ইক্ষু** (বৈজ্ঞানিক নাম *Saccharum officinarum*)  পোয়াসি পরিবারের একটি সপুষ্পক উদ্ভিদ। এর রস চিনি ও গুড় তৈরির জন্য ব্যবহার হয় বলে এর চাষ করা হয়। আখ শব্দের উৎপত্তি "ইক্ষু" থেকে। আখ হচ্ছে বাঁশ ও ঘাসের জাতভাই। বাংলাদেশে এর যে প্রজাতি চাষ হয় তার বৈজ্ঞানিক নাম *Saccharum officinarum*। বাংলাদেশের সবচেয়ে বেশি আখ উৎপাদিত হয় নাটোর জেলায়। একক জেলা হিসেবে বাংলাদেশের ১৫ টি সরকারি চিনিকলের মধ্য এই জেলায় দুটি চিনিকল অবস্থিত।

ডান|থাম্ব|আখের ক্ষেত

## উৎপাদন
আখ একটি বর্ষজীবি উদ্ভিদ। প্রথাগতভাবে আখের কাণ্ডের একটি টুকরার দুই-তৃতীয়াংশ মাটিতে পুঁতে দিয়ে এর চাষ করা হয়। তবে ইদানীং বৈজ্ঞানিক পদ্ধতিতে গবেষণাগারে টিস্যু কালচারের মাধ্যমেও আখের ব্যাপক চাষ হচ্ছে।

থাম্ব|আখ
থাম্ব|আখের ডগার পত্রবিন্যাস
থাম্ব|আখ

## বাংলাদেশের আখের উৎপাদন
থাম্ব|প্রক্রিয়াজাতকরণের উদ্দেশ্যে আখ কেটে টুকরায় পরিণত করা হয়েছে।
বাংলাদেশে গড়ে প্রতি বছর ০.৪৩ মিলিয়ন একর জমিতে ৭.৩ মিলিয়ন মে.টন আখ উৎপন্ন হয়। দেশের ১৫টি চিনিকলে বছরে গড়ে ১.৫-১.৯৯ লক্ষ মে. টন চিনি উৎপন্ন হয়, বাকিটা গুড় ও খাওয়ার জন্য ব্যবহার হয়। বাংলাদেশ চিনি ও খাদ্য শিল্প কর্পোরেশন BSFIC নামে প্রতিষ্ঠান চিনি শিল্প নিয়ন্ত্রণ করে।

বেসরকারিভাবে ২০০৭-এ আরো ৩টি কোম্পানি চিনি উৎপাদনে আসছে, যার মধ্যে মেঘনা গ্রুপের বাৎসরিক উৎপাদন ক্ষমতা ৬ লাখ মে. টন বলে বলা হচ্ছে। বাংলাদেশের বাৎসরিক চিনির চাহিদা ১০-১২ লক্ষ মে. টন যার ১.৫ লক্ষ টন দেশে উৎপন্ন হয়, বাকিটা আমদানি ও চোরাই পথে আসে।

## বৈশ্বিক উৎপাদন

## চিত্রশালা

File:Sugarcanejuice.jpg|200pixel|আখের তাজা রস
File:Woman collecting sugar canes in Vietnam.jpg|Sugar cane harvested by women, Hòa Bình Province, Vietnam
File:Cane syrup evaporator 1330.jpg|thumb|upright=0.9|Evaporator with baffled pan and foam dipper for making ribbon cane syrup|alt=Outdoor photo of series of rectangular metal trays divided by short internal metal sheets
File:A video of Sugarcane juice extraction.ogv|thumb|A video of sugarcane juice extraction
File:CSIRO ScienceImage 10529 Sugarcane and bowl of sugar.jpg|Sugarcane and bowl of refined sugar
File:Cocktail Caipirinha raw.jpg|Caipirinha, a cocktail made from sugarcane-derived Cachaça


## তথ্যসূত্র

## বহিঃসংযোগ

বিষয়শ্রেণী:অর্থকরী ফসল
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:ক্রান্তীয় কৃষি
বিষয়শ্রেণী:চিনি
বিষয়শ্রেণী:এশিয়ায় উদ্ভূত ফসল
বিষয়শ্রেণী:শস্য
বিষয়শ্রেণী:উদ্ভিদের সাধারণ নাম
মণিপুরী

**মণিপুরী** নিম্নবর্ণিত নিবন্ধসমূহ রয়েছেঃ
* মণিপুরী (জাতি), বাংলাদেশের অন্যতম ক্ষুদ্র নৃ গোষ্ঠী
* মণিপুরী (নৃত্য), শাস্ত্রীয় নৃত্যের একটি ধারা।
* মণিপুরী (সাহিত্য), বাংলাদেশের মণিপুরী সাহিত্য।
* মণিপুরী ভাষা